Tuuvan talli

Tuuvan talli (Stallgänget på Tuva) on tositapahtumiin perustuva Lena Furbergin piirtämä sarjakuvasarja. Se on ilmestynyt suomalaisessa Hevoshullussa sekä ruotsalaisessa Min Häst -lehdessä. Sarjaa on julkaistu myös pokkareina, joita on ilmestynyt yhteensä kymmenen vuosina 2006–2010. Ne ovat erittäin suosittuja.

Tuuvan talli on oikealta nimeltään Tuvan-niminen ruotsalainen yksityistalli. Se sai nimensä lähellä virtaavasta Tuvanjoesta. Lena Furberg piti tallilla itse ensimmäisiä ylläpitohevosiaan, kuten Lilla Trollhättaa. Myöhemmin tallissa ovat majailleet suuri ja komea Goodwill, Narbonne, New Express, Bob, Knutte ja tietenkin Ockra, joka oli yksi merkittävimmistä hevosista koko Tuuvan tallilla.

Henkilöt
Katrin eli Katrine, on Tuuvan Tallin omistajien tytär. Hän on joukon vanhin ja luotettavin. Hänen hevosiaan ovat Rejsab, eli Reiska, Kajsa ja Josefin Av Friheten eli Josefin. Yhdessä vaiheessa Katrinilla oli myös shetlanninponi nimeltä Kajsa.

Bea eli Beatrice oli Tuuvan Tallin toinen omistaja ja Katrinen pikkusisar. Hän oli ystävällinen ja fiksu. Bean hevonen on Grandiola, eli Granni. Myöhemmin myös Skrållan-niminen lämminveritamma on hänen hoivissaan hetken aikaa.

Jenny on naapurintyttö, joka pitää myös hevosiaan Tuuvan Tallilla. Hän opetteli ratsastamaan enonsa True Love, eli Trullan-ponilla, kunnes oli aika hankkia oma poni, Killen. Koska kaikki ei sujunut toivotusti, joutui Jenny lähettämään Killenin takaisin ja sai vaihdossa nuoren puoliveritamman, Contessan.

Petra asui kauempana, mutta kävi tallilla usein. Petra oli hauska ja ystävällinen, rehellinen ystävä. Hänellä ei aluksi ollut omaa hevosta, vaan hän auttoi Katrinia Reiskan kanssa. Sitten Petra tapasi hermostuneen ex-ravurin, Jasmin Wayn, ja ihastui tammaan. Petra osti sen omakseen, ja sai Jasminin hermostuneen katseen lempeäksi, ja koko hevosesta tuli lempeämpi ja iloisempi. Jasmin kuitenkin vanheni, ja vanhuuden tuomat rasitukset painoivat tammaa. Lopulta neljännessä viimeisessä sarjakuvassa Petra päätti raskain mielin, että Jasmin ei kärsisi enää yhtäkään talvea selkä särkien ja jalka kipeänä. Oli siis Jasminin aika laukata sinne, missä mikään kipu ei tunnu. Petra ei hankkinut enää uutta hevosta sarjan aikana, mutta jäi silti tallille.

Lina oli sarjassa myös tärkeässä roolissa. Hänelläkään ei ollut omaa hevosta, vaan hän ratsasti Jennyn True Lovella, eli Trullanilla. Trullan alkoi kuitenkin sairastella, ja se piti lopettaa. Lina katosi sarjasta kuudennessa pokkarissa.

Jonas oli talliporukan kiusankappale ja ainoa poika, mutta erityisesti Jenny piti hänestä paljon. Jonaksen hevonen Artemis sairastui vakavasti, ja se kuoli suoraan Jonaksen syliin. Aluksi Jonas syytti itseään, mutta myöhemmin selvisi, ettei syy ollut mitenkään hänen. Jonas osti uuden, kauniin kimon tamman, Carnware Emeraldin, eli Emmyn. Jonas muutti kuitenkin Englantiin työpaikan saatuaan.

Ulrika saapui sarjaan muutaman pokkarin jälkeen. Hänen issikkaruunansa Dropin nimi tarkoittaa pisaraa, mutta Ulrika uskoi, että kyynelpisaraa. Dropilla oli nimittäin vaikeuksia; murtunut nenäluu, bronkiitti, krooninen keuhkoputken tulehdus, ja murtunut takajalka. Myöhemmin Ulrika osti Dropille seuraksi Ludde-nimisen vanhan shetlanninponiruunan. Ludde kuitenkin menehtyi, ja Ulrika sai vaikeuksien jälkeen sen tilalle Nannan, eli Katla Fra Lappvattnet -nimisen islanninhevostamman. Ulrika muutti hevosineen pois tallilta seitsemännessä pokkarissa.

Linn oli sarjaan tullessaan myös hevoseton. Hän ratsasti Katrinin Kajsa-shettistä ja kilpailikin sillä. Voitto tupsahti, mutta sitten Kajsa kävi Linnille liian pieneksi, joten Katrin antoi Kajsan ylläpitoon. Linn sai pian sen jälkeen Queen Of Chauncey -nimisen, erittäin stressaantuneen lämminveritamman. Kävi ilmi, ettei hän pystynyt pitämään sitä yksin, joten hän etsi sille toista omistajaa. Vaikeuksien jälkeen löytyi sopiva omistaja, Cathrine.

Cathrine sopi Queenille kuin valettu. Mutta kun Linnin ja Annan aika Queenille lopahti ja Cathrine hoisi sitä yksin, alkoi Queen sairastella. Sen vuohisissa oli irrallisia luunsiruja. Queen lähti hevosten taivaaseen ja Cathrine päätti toivuttuaan surusta ostaa uuden hevosen. Cathrine ei tahtonut enää ex-ravuria, vaikka niistä tykkäsi. Myöhemmin Bea tulee käytävää lakaisevan Catherinen luokse kuva kädessään, ehdottaen tyttöä miettimään pohjoisruotsinhevostamman, nimeltä Wilmagumman, ostamista. Wilmagumman olikin Cathrinelle juuri sopiva ja erittäin kaunis pohjoisruotsinhevostamma. 

Anna toi tallille Pirettan, koska alkoi ratsastaa Queenia Cathrinen ja Linnin lisäksi. Kun Queen jouduttiin lopettamaan, Anna hävisi tallilta kokonaan.

Elin ja Erica olivat Pirettan oikeita omistajia. Hekin alkoivat käydä Tuuvan Tallilla russponitamman Piretan saavuttua sinne ja myöhemmin tallilla asuivatkin Piretan ensimmäiset varsat, ensin Pilgrim ja sittemmin Philur. Koska Erica ratsasti usein Pirettalla, Elin osti itselleen suloisen pukkikoneen, Samban. Ongelmat kuitenkin ratkesivat, kun tytöt keksivät, että Samballe piti keksiä koko ajan tekemistä, niin se ei kerinnyt temppuilla. Siskokset kuitenkin muuttivat omaan siittolaansa, Guldhageniin ja veivät Pirettan ja Samban mennessään. Guldhagenissa asuivat sitten muut heidän hevosensa, kuten Allgunnens Yes, Ragusa, Piaff, Indie, Stig Helmer, ja monet muut russponit ja shettikset.

Helena saapui pokkarin seitsemännessä osassa, tuoden mukanaan suloisen mustan islanninhevosen, Dimma Fra Gategärdenin. Helena oli sarjassa loppuun asti. Viimeisessä jaksossa Dimma oli viimeisillään kantavana, ja niin yöllä se varsoi kauniin issikkatammavarsan, jonka nimeä ei sarjassa kerrottu.

Sandra alkoi ratsastaa Josefinia. Pian Josse kuitenkin kävi hänelle liian pieneksi, joten Sandran oli turvauduttava Lilja-nimiseen vuonohevostammaan. Se oli muuttanut aiemmin Tuuvan Tallille yhdessä Copelia-shettistamman kanssa. Lilja vaikutti aluksi kiltiltä, mutta alkoi temppuilemaan. Sandra joutui luopumaan siitä ja sai tilalle Ruffa-nimisen vuonohevosen, joka oli todella hyvin koulutettu ja kiltti ihmisille.

Zeman taas toi tallille haflingertammansa Catanan samoihin aikoihin kun hänen ystävänsä Sandra alkoi ratsastaa Katrinin Josefinilla. Catana alkoi kuitenkin kompastella, sillä sen etujaloissa oli vikaa. Se jouduttiin lopettamaan. Zeman sai ehdotuksen kaveriltaan, että ottaisi Saga-nimisen ponin koeajalle Ängst Elsa -varsan kanssa. Elsa kuitenkin lähti vieroituksen jälkeen pois tallilta, ja se kuoli jalkavammaan. Saga taas jäi Zemanille joksikin aikaa, mutta sitten se alkoi käyttäytyä ratsastaessa ilkeästi, ja Zeman joutui lähettämään sen pois. Lopulta kaikkien koeratsastusten jälkeen Zeman löysi Sue Ellenin. Zeman oli ihan myyty, kun sai tutustua tammaan. Mutta sitten ostotarkastuksessa selvisi, että Ellenillä oli erikokoiset jalat, ja se lähetettiin pois. Zeman kävi eräällä tallilla äitinsä vuoksi koeratsastamassa yhtä hevosta, jolloin sai kuulla pojalta (tallirenki tai omistaja, ei tarkkaa tietoa) kolmiomerkinnästä. Zemanin äidin soittaessa Ellenin omistajalle, kävi ilmi, että Ellen oltiin kolmiomerkitty soittoa edellisenä päivänä, ja se oltiin jo luvattu toiselle tytölle. Murtunut Zeman lähti itkien huoneeseensa, ja sillä aikaa Ellenin omistaja mietti, ettei ollut reilua, että toinen tyttö saisi Ellenin, sillä Zeman oli tehnyt ensimmäisen ostotarjouksen. Omistaja soitti Zemanin äidille ja kertoi ajatuksensa, ja niin lopulta Zemanin hurmuritamma Sue Ellen saapui Zemanin omistukseen Tuuvan tallille.

Agnes vilahtaa sarjassa hetken, pian Trullanin menetyksen jälkeen. Hänen poninsa William asuu hetken Tuuvan Tallilla.

Aiheesta muualla
Egmont-kustannus, Tuuvan talli

Luokka:Ruotsalainen sarjakuva
Luokka:Hevoset kulttuurissa